rlitschk/wikidir huggingface dataset:
Emil Frey isch de Name vo däne Persone: Emil Frey (1838–1922), en Schwizer Bundesrot Emil Frey (Politiker, 1856) (1856–1895), en Schwizer Redakder und Politiker Emil Frey (Politiker, 1861) (1861–1916), en Schwizer Aawalt und Politiker Emil Frey (Architekt), en dütschen Archidekt Emil Frey (Komponist) (1889–1946), en Schwizer Pianist und Komponist Emil Frey (Unternehmer) (1898–1995), en Schwizer Undernehmer Emil Frey (Manager) (1904–1980), en dütsche Jurist und Versicherigsmanager Emil Frey-Gessner (1826–1917), en Schwizer Entomolog Emil Karl Frey (1888–1977), en dütsche Chirurg Emil Remigius Frey (1803–1889), en Schwizer Politiker und Richter Lueg au: Emil Frey Gruppe, e Schwizer Undernehmesgruppe im Automobilhandel Emil Frei
Westberlin isch dur d'Abtrennig vum dr sowjetische Sektor vu Gsamtberlin in dr Johre 1946-48 entstande. D'Mitglidschaft zue Westdütschland isch vo dr drei Westalliierte supendiert gsi. Während dr Isolierig vum Umland isch d'Iwohnerzahl vu Westberlin zwische 1949 un 1989 vu 2,4 uf 1,9 Millione Lyt gsunke. D'Stadt isch wäge dr Abschnürig dur DDR numme dur hochi Subventione us Westdytschland un Priviligie fer d'Iwohner yberläbensfähig gsi. Sit dr 1960er Johre isch Berlin dur dr Zuezug vu türkische Gastarbeiter zu einere vu dr grösste türkische Kommune usserhalb vu dr Türkei worre (öppe 150.000 Türke 1989). D'Volkslegende, Berlin sei nooch Istanbul un Ankara die drittgrösst türkisch Stadt, isch aber immer e blossi, liicht usländerfeindlichi Propaganda gsi un het nie zuetroffe. (Lueg dezue au Liste vu dr türkische Städte) Ufgrund vu dr Suspendierig vu dr Mitglidschaft zue dr Bundesrepublik Dytschland hän Westberliner nit müesse zue dr Bundeswehr oder zum Zivildienst. Drum hän sich viili jungi Männer vor dr Yberuefig zue dr Musterig nooch Berlin abgsetzt, um siich vorem Wehr- oder Zivildienst z'drucke. Westberlin het im dytsche Bundesrot kai Stimmrächt gha, d'Westberliner Abgeordnete im Bundestag sin vum Abgordnetehus un nit vum Volk gwählt worre un sin im dytsche Bundestag ebefalls ohni Stimm gsi. D'Stadt het s'Alleivertretätigsrächt
Wanger isch de Familiename vo däne Persone: Irving Price Wanger (1852–1940), en US-amerikanische Politiker Karl Wanger (1930–2000), en dütsche Fueßballer Klaus Wanger (* 1941), en liechtesteinische Politiker Thomas Cherico Wanger (* 1981), en dütsche Geoökolog Walter Wanger (1894–1968), en US-amerikanische Filmproduzent Lueg au: Wangen Oberwangen Unterwangen Wange (Begriffsklärung)
D Amadeu Antonio Stiftig isch e gmainnitzigi dytschi Stiftig noch em burgerlige Rächt. Si isch anne 1998 vum Karl Konrad Graf von der Groeben grindet wore mid dr Anetta Kahane as Vorsitzeri un noch em Amadeu Antonio Kiowa gnännt, aim vu dr erschte Dodesopfer vu rächtssextremer Gwalt z Dytschland syt dr Widerverainigung 1990. D Stiftig will d Zivilgsellschaft z Dytschland gege Antisemitismus (au in Form vu Antizionismus), Rassismus un Rächtsextremismus starche. Doderzue unterstitzt si iber 1000 lokali Initiativen un Projäkt in dr Jugedkultur, in Schuele, Opferschutz, Flichtlingsinitiativen oder Demokratyprojäkt finanziäll, dur Ufklerig, Effetligkaitsarbet un kommunali Netzwärch. Derzue unterstitzt si Hilfsaagebot fir Uusstyger us dr Neonazi-Szene. www.amadeu-antonio-stiftung.de Der Stifter: Karl Konrad Graf von der Groeben (†). Amadeu Antonio Stiftung, archiviert vom Original am 23. September 2018; abgruefen am 22. September 2018.
D Sophie Tschorn (* 1. Dezember 1891 en Cannstatt, heitzodag a Stadtdoil vo Stuegert; † 24. Mai 1975 z Stuegert), ischt a deitscha Journalischdin, Pioniire vom Siddeitscha Rundfunk (seit 1998 Sidweschtrundfunk) ond Autorin vo Sachlitradur gwäa. D Sophie Tschorn kommt am 1. Dezember 1891 z Cannstatt uff d Welt. Ihr Vadder Christian Peter ischt oiner vo de bekannde Mondlescher en sellra Stadt. Noch dr Schuelausbildong dät des Sophiele am gernschda Lehrere werda, abr do drzua reicht s Geld halt et. Drom macht-se e-ma Stuegerter Kaufhaus a Lehr zor Vorkaifere. Noch-em Erschda Weltkriag macht d Sophie Tschorn Bekanntschaft mit-em Leiter vo dr Cannstatter Volkshochschuel, em Lehrer August Lämmle, wo sich en Wirdaberg als schwäbischer Mundartdichter scho an Nama gmacht hot. Der ermondret dui jonga Frau, sich bei deam ganz nei grendeda Südfunk Stuttgart zo erkundiga, ob mr se deet villeicht braucha kennt. Des isch dr Fall, ond bald kriagt d Sophie Tschorn da Ufftrag, a Sendong fir Kender ens Leaba zo ruafa. S dauret et lang, ond dui Frau vorzehlt ondr ihrem Kinschtlernama Gretle von Strümpfelbach uff dr Welle 443 an jedem Samschdich en ihrer Kinderstunde Gschichtla ond Märla em schwäbischa Dialekt. Wia 1933 z Deitschland d Nazionalsozialischda an d Macht
D Erzabtei St. Martin z Beira (lat. Archiabbatia Sancti Martini Beuronensis) isch e Benediktinerchloschter z Beira im Obere Donaudal. S Chloscher git s syter anne 1863, s isch s Stammchloschter vu dr Beiremer Kongreagation. In dr Gebei het s vorhär vum 11. Johrhundert bis 1803 s Auguschtiner-Chorherrestift Beira gsii. D Grindig vum Chloschter isch wohl in dr zwote Helfit vum 11. Johrhundert gsii (um 1080/1090?). Dodmol isch am e hochwasserfreie Blatz im Donaudal dur dr Adlig Peregrin vu Hosskirch s Stift St. Maria un St. Martin yygrichtet wore fir e Mannegmainschaft, wu no dr Kanonikerregle gläbt het. 1097 het dr Urban II. s Stift in dr päpschtli Schutz gnuu un het em freii Propschtwahl und di remische Freihaite gwehrt; e chenigligi Schutzurkund datiert vu 1131. Us em Johr 1146 stamme d Nochrichte, ass z Beira d Gwohnete vu dr Abtei Murbe (Vogese) un d Auguschtiner-Chorherre-Regle gälte. In dr Mitti vum 13. Johrhundert isch Beira as landsässig Stift vu dr Herrschaft Mühlheim gnännt. Die Herrschaft het dodmol dr Grofe vu Hauezollre ghert, isch 1391 an d Herre vu Weitingen un 1409 an d Freiherre vu Enzberg chuu. D Enzberger hän sällewääg au di landesherrlige Rächt iber d Beiremer Bsitzige uusgiebt -
Bergün Filisur isch de Name von ere Fusionsgmaind im Kanton Graubünde i de Schwiz. Di neu Gmaind isch uf de 1. Jänner 2018 us de politische Gmainde Bergün/Bravuogn und Filisur entstande. A de Gmaindsversammlige vom 9. April 2014 z Bergün/Bravuogn und z Filisur isch d Grundsatzfrog von ere mögliche Fusion vo de beedne Gmainde erstmols traktandiert worde. Z Bergün hät me de Verhandligsufnahm zuegstimmt, d Bevölkerig vo Filisur aber bschlüüsst, de Gmaindsvorstand mües zerscht bi de Gmaind Schmitte aafroge. Wil aber Schmitte es Johr vorher i me Grundsatzentschaid sich gegen e Fusion mit de Gmainde im vordere Albulatal entschide hät, isch z Filisur a de Gmaindsversammlig vom Früelig 2015 d Uufnahm vo Verhandlige mit Bergün guetghaisse worde. Im Amtliche Gmaindsverzaichnis vo de Schwiz isch i de Uusgob vom März 2016 aakündt worde, as uf Aafangs 2017 us Bergün und Filisur e neui Gmaind söll wärda (damals no «Bergün-Filisur» gschribe). A de Sitzig vom 10. Mai 2016 bschlüüsst d Regierig vom Kanton Graubünde en Förderbiitrag för di neu Gmaind im obere Albulatal i de Höchi vo 8,615 Million Franke. I de zwaite Fusionsbroschüre, wo im Juni 2016 vo de Fusionsarbetsgruppe veröffentlicht worden isch, werd vorgschlage, as de Name vo de neue
Di Dytsch Demokratisch Republik (DDR) isch e Staat im dailte Dytschland gsii, wu s vu 1949 bis 1990 gee het. Bis zue dr Wändi im Spotjohr 1989 isch si e vu dr Sozialistischen Einheitspartei Deutschlands (SED) bherrschti Diktatur gsii un het wie andri Oschtblockländer zue dr sowjetische Machtsphäre ghert. No ihrem Sälbschtverständnis isch si ne „sozialistische Staat vu dr Arbaiter un Buure“ un e dytsche Fridesstaat gsii, wu d Wurzle fir Chrieg un Faschismus ewäg seie. D DDR isch us Sowjetische Bsatzigszone (SBZ) fiirigange, wu mit dr Ufdailig vum besiigte NS-Staat entstanden isch. Si un ihri Staatsfierig sin, solang s si gee het, vu dr Sowjetunion abhängig bliibe. Großi Dail vu dr Bevelkerig sin nit yyverstande gsii mit dr bolitische un wirtschaftlige Verhältnis, wu gherrscht hän. Des het sich in dr Friephase bsundersch drastisch zaigt bim Volksufstand am 17. Juni 1953, wu vu sowjetische Druppe nidergschlaa woren isch, un an dr Abwandrigsbewegige, wu d DDR in ihre Exischtänz gfehrdet hä nun erscht mit em Böu vu dr Berliner Muure anne 1961 gstoppt wore sin. S het sich ai zaigt, ass s Minischterium fir Staatssicherhait (churz: MfS oder „Stasi“) zuen eme Organ vu dr Iberwachig un gezilte Zersetzig vu oppositionälle Aktivitete
Bösingen isch de Name vo däne Ortschafte: Bösingen (bei Rottweil), e Gmeind im Landchreis Rottweil, Bade-Würtebärg, Dütschland Bösingen FR, e Gmeind im Kanton Fryburg, Schwiz Bösingen (Pfalzgrafenweiler), en Ortsteil vo de Gmeind Pfalzgrafenweiler, Landchreis Freudestadt, Bade-Würtebärg, Dütschland usserdem: Bösingen (Landschaftsschutzgebiet), es Landschaftsschutzgebiet im Landchreis Freudestadt z Bade-Würtebärg
Reckingen isch de Name vo däne Ortschafte: Reckingen VS, en Ort i de Gmaind Goms, Kanton Wallis, Schwiz Reckingen (Küssaberg), en Ortstail vo de Gmaind Küssabärg, Landchrais Waldshuet, Bade-Würtebärg, Dütschland Reckingen/Mess, e Gmaind im Kanton Esch-Uelzecht, Luxeburg Reckingen (Miersch), en Ortschaft i de luxeburgische Gmaind Miersch Lueg au: Kraftwerk Reckingen, es Laufwasserchraftwärk am Hochrhy, a de Gränze vom Kanton Aargau zu Bade-Würtebärg Rekingen, e Gmaind im Kanton Aargau, Schwiz
Goms isch de Name vo däne geografische Objekt: Goms, e Region im oberschte Talabschnitt vom Oberwallis, Kanton Wallis, Schwiz Bezirk Goms, e politeschi Verwaltigsainhait im Kanton Wallis Goms VS, e Munizipalgmaind (politeschi Gmaind), wo uf de 1. Januar 2017 dur e Fusion im Bezirk Goms entstanden isch Obergoms, e Munizipalgmaind, wo uf de 1. Januar 2009 dur e Fusion im obere Goms entstanden isch GOMS isch en Abchörzig: GOMS, Goals Operators Methods and Selection rules, e Methode, wo d Interaktion vom Mensch und Computer aalueged
Goms isch e Munizipalgmeind im Bezirk Goms vom Kanton Wallis i de Schwiz. Zer Ggmeind gcheerunt d Deerfer und Wiiler Blitzige, Ammere, Bodme, Wiler, Gadme, Biel, Ritzingen, Selkingen, Mìnschter, Geschene, Nìderwaawt, Reckige und Glüürige. Vannr Ggmeindsflechi sint 30,7 % landwirtschaftlechi Flechi, 21 % Wald, 1,3 % Sidligsflechi und 47 % süschtigi Flechi. D Gmaind isch uf de 1. Januar 2017 us ere Fusion vo de ehemolige Munizipalgmainde Blitzinge, Niderwald, Grofschaft, Münster-Geschine und Reckinge-Gluringe entstande. De Sitz vo de neue Gmaind isch Gluringe. S Wappen isch vo de bisherige Gmaind Münster-Geschine öbernoo worde. Di neu Munizipalgmaind im Goms zellt rund 1200 Iiwohner. D Flächi erstreckt sich öber 129 Quadratkilometer. Ds Goms ischt zum eerschtu Mal gnennt choo im Jaar 1272 als Comes (1276 Conches), Blitzingen 1203 als Blicingen, Biel 1277 als Buele, Geschinen 1327 als Gessinon, Gluringen 1203 als Gluringen, Münster 1221 als Musterium, Niederwald 1526 als Zniderwaldt, Reckingen 1225 als Requinguen, Selklingen 1374 als villa de Selgingen. Quella: Bundesamt für Statistik 2005 Dr Üsländeraateil ischt 2010 bi 10 % glägu. Dr Ggmeindspresident va Goms ischt dr Gerhard Kiechler (Stant Oktober 2017). Bi dr Volchszellig 2000 heint vannu Iwonru 93,7 % Titsch als Höiptspraach aagigää, 1 % Franzeesisch und 5,3 %
Ska isch e i Europa (no) subkulturelli Musigrichtig, wo wellere de Reggae abstammt. D'Gschicht vom Ska isch relativ gäbig zum beschribe wüll me si i drüü wällä cha unterteile. 1. Welle: Jamaican Ska das isch der Urschprung. Nachdem ds Jamaica langsam so populäri Musigschtile us de Vereinigte Schtaate si bekannt worde het sech usem rhytm & blues und usem mento der ska entwicklet. Der Name Ska hei wahrschinlech d'Skatalites erfunde. Si hei eifach denkt dass der name am beschte zur Musig passt. Der Reggae het sech de när ersch usem Ska use entwicklet. 2. Welle: 2-tone Ska isch immer populärer worde u das o i europäische länder. ds England het sech när de drus use der 2-tone entwicklet. Das isch e mischig zwüsche Ska und New-wave oder Punk. Typischi Bands för d "third wave" send di änglische Madness und di amerikanische The Toasters. 3. Welle Schpäter hei när immer me bands agfange ska mit angerne musigschtile mische. mittlerwile gits sogar skareggae. die welle isch immer no am rollä. Die berüemtischti Band wo Ska-Punk macht, reschpektiv gmacht händ, send di spanische Ska-P. Und di berüemtischte schwiizer Ska-Punk-Bands send Skaladdin und N`Guru Im Ska werded verschiedeni Richtige underschide. S'faszinierende am Ska isch,
Dr António Manuel de Oliveira Guterres (* 30. April 1949 z Santos-o-Velho, Lissabon) isch e portugiesische Bolitiker un syt em 1. Jänner 2017 dr nyynt Generalsekretär vu dr Verainte Natione. Vu 1992 bis 2002 isch er Generalsekretär vu dr Partido Socialista (PS), vu 1995 bis 2002 Premierminischter vu Portugal un vu 1999 bis 2005 Bresidänt vu dr Sozialistische Internationale. Derno isch dr Guterres vu 2005 bis 2015 Hoche Flichtlingskommissar vu dr Verainte Natione gsii. Dr Guterres het anne Tächnisch Universitet Lissabon mit eme Diplom 1971 in Elektrischer Energytächnik absolviert. Ab 1976 isch dr Guterres Abgordnete im portugiesische Barlemänt gsii. Zytwys isch er Vorsitzer vum barlemäntarische Uusschuss fir Wirtschaft, Finanzen un Blanig un speter vum Uusschuss fir territoriali Verwaltig, Gmaine un Umwält gsii. Vu 1981 bis 1983 isch er derzue au Mitglid vu dr Barlemäntarische Versammlig vum Europarot gsii un dert zum Vorsitzer vum Uusschuss fir Demografy, Migration un Flichtling gwehlt wore. 1992 isch er zum Generalsekretär vu dr portugiesische Partido Socialista (PS) gwehlt wore, des isch er bis anne 2002 gsii. Vu 1995 bis 2002 isch er Premierminischter vu Portugal gsii. Derzue isch dr Guterres vu Novämber 1999 bis Juni 2005 Bresidänt vu dr Sozialistische Internationale gsii. Vu Juni 2005
S Chloschter Hirsau isch e Benediktinerchloschter z Hirsau (hite ne Stadtdail vu Calb) im Nordschwarzwald gsii. Zmaischt maint mer dodermit d Aalag St. Peter und Paul. Im wytere Sinn umfasst dr Name aber au dären ihri Vorlaifer. Hirsau (friejer au Hirschau) isch zytwys ais vu dr wichtigschte Chleschter z Dytschland gsii. S het dr cluniazensische Reformbewegig seli frie as dytsche Stitzpunkt dient. Vu doo uus isch e Raie vu Chloschtergrindigen uusgange, aber au d Neierig vu Gmainschafte, wu s scho gee het, no dr sognännte Hirsauer Reform. Zum Zytpunkt vu syre Grindig im spote 11. Johrhundert isch St. Peter und Paul s vum Böu här grescht Chloschter im dytschsprochige Ruum gsii. Im Pfälzische Erbfolgchrieg isch d Aalag 1692 uusbrunne un isch derno verfalle. Hirsau isch scho im 8. Johrhundert mit syre 765 böuene Nazariuskapäll oder –chilche ne chilchligi Chyymzäll fir dr Nordschwarzwald gsii. Dr Codex Hirsaugiensis brichtet vu dr Translation vu dr Bai vum hl. Aurelius um s Johr 830 uf Calb. Zytwys seie si au in dr abglägene Nazariuskapäll niderglait wore. Dr Bischof Noting vu Vercelli het um 830 d Bai vum Hailige Aurelius vu Riditio vu Mailand uf Calb iberfiere loo. Dr Erlafried, e Verwandte vum Noting un
De Max Knecht (* 23. August 1929, † 28. Dezember 2016 beides z Schneisige) esch en Schwiizer Politiker (CVP), Anwalt und Notar gsi. Er esch der erscht Präsident vom Wettinger Iiwohnerrat gsi und im 1973i Grossratspräsident. D Bezirksschuel het de Max Knecht z Endige bsuecht und s Gymnasium z Stans. Danach het er z Fryburg im Üechtland, z Paris und z Züri Jus studiirt. Im 1955 het er ghürate und z Döttige es Aawalts- und Notariatsbüro eröffnet, mit dem er drü Joht spöter uf Wettige züglet esch. Im 1965 esch er in de Grossi Rat vom Kanton Aargau gwählt worde, den er eis Jahr (1973) au präsidiirt het. Im 1985 esch er usem Grosse Rat usgschide. Bis z letscht het de Max Knecht Wahlprognose erstellt, wo er uf sinere Website veröffentlicht het und wo regelmässig au vom Badener Tagblatt vor Wahle veröffentlicht worde sind. Sini letschti Prognose esch für d Grossratswahl im Oktober 2016 gsi und er esch sehr stolz gsi, wenn sini Prognose nöch am tatsächliche Resultat glege sind. Homepage von Max Knecht
Dr Wilhelm Conrad Röntgen (* 27. März 1845 z Lennep (Rhyland); † 10. Februar 1923 z München) isch an tytsche Physiker gsy, wa im späätru 19. un friejeru 20. Jahrhunnärt gforschut het. Dr Röntgen het am 23. November 1865 a dr Eidgenössische Technische Hochschüel Zürich (ETH Zürich) als reguläre Student aagfange. Am 6. Öügschte 1868 het är schys Diplom als Maschinenbauingenieur berchoo. In dr nachfolgondu Zyt het är äs Üfbuustudium i Physik absolviert. Im Juni 1869 isch är an dr Universität Zürich i Physik zum Dr. phil. promoviert wordu. Är het am 8. Novämber 1895 im Physikalischen Institut van dr Universität Würzburg die nach imu gnenntu Röntgestrahle entdeckt und isch daderfyr dr erschto Nobälprys-Träger fär Physik (1901) wordu. Schyni Entdeckig het unnär andrum di medizinischa Diagnostik revolutioniert und z wytru wichtigu Erkänntnis vam 20. Jahrhunnärt, z. B. dr Entdeckig und Erforschig van dr Radioaktivität gfiehrt. Walter Beier: Wilhelm Conrad Röntgen. 2. Auflage, Teubner, Stuttgart / Leipzig / vdf, Zürich 1995, ISBN 3-8154-2502-6 (Teubner), ISBN 3-7281-2033-2 (vdf). Albrecht Fölsing: Wilhelm Conrad Röntgen. Aufbruch ins Innere der Materie dtv, München 2002, ISBN 3-423-30836-2. Ulrich Hennig: Wilhelm Conrad Röntgen. Umschau, Frankfurt am Main 1994, ISBN 3-524-69108-0 Lothar Kalok: Wilhelm Conrad Röntgen in Gießen,
Linn isch de Name vo däne geografischen Objekt: Linn AG, es dorf und en ehemolegi Gmaind im Kanton Aargau, Schwiz Ortstail z Dütschland: Linn (Krefeld), en Stadttail vo Krefeld, Nordrhii-Westfale Linn (Gangkofen), en Ortstail vo Gangkofen, Landchrais Rottal-Inn, Bayern Linn (Massing), en Ortstail vo Massing, Landchrais Rottal-Inn, Bayern Ortschaften i de Verainigte Staate: Linn (Kansas), im Washington County Linn (Mississippi), im Sunflower County Linn (Missouri), im Osage County Linn (Texas), im Hidalgo County Linn (Wisconsin), Town(ship) im Walworth County Witers: Burg Linn, e Wasserburg im Krefelder Stadttail Linn Linn isch de Familiename vo däne Persone: Archibald L. Linn (1802–1857), en US-amerikanische Politiker Brian McAllister Linn (* 1953), en US-amerikanische Militärhistoriker Gerhard Linn (* 1935), en evangelisch-lutherische Pfarrer und Ökumeniker Günter Linn (* 1935), en dütsche Fueßballschidsrichter Horst Linn (* 1936), en dütsche Bildhauer und Kunstpädagog James Linn (1749–1821), en US-amerikanische Politiker John Linn (1763–1821), en US-amerikanische Politiker Lady Linn (* 1981), e belgeschi Sängeri (Künstlername) Lewis F. Linn (1795–1843), en US-amerikanische Politiker Liesel Linn (* 1927), e dütschi Schriftstelleri und Übersetzeri Mark Linn-Baker (* 1954), en US-amerikanische Schauspiiler und Regisseur Otto von Linn (* ca. 1171–ca. 1219), de Gründer vo de Burg Linn z Krefeld-Linn Ray Linn (1920–1996), en US-amerikanische
Martinach isch e Stadt und e Munizipalgmeind (politischi Gmeind) im Kanton Wallis. D Gmeind lyt im Underwallis, wo me Französisch redt, und het drum dr offiziell französisch Name Martigny ([maʀtiɲi], im frankoprovenzalische Dialäkt [martiɲˈəː], [a martəɲˈi]). Si ghört zum Walliser Bezirk Martinach. Martinach lyt im Schwiizer Teil vom Roonetal dört, wo d Roone (uf Dütsch: dr Rottu) e scharfe Rank nach rächts ume ne Bärgvorsprung unde a der Tête du Portail macht. Me seit däm im Wallis s Roonechnüü. A dere Stell chunnt d Dranse is Tall abe, wo en Sytefluss vo dr Rhone isch und bim Gross Sankt Bärnhardspass und im Bangistaal afoot. Am Südrand vo der Rooneebeni, wo früener und bis zu de eltere Roonekorrekzioonen immer wider überschwemmt worden isch, träffe sech d Strosse durs Wallis und übere Bärg uf Italie, und a dere uralte wichtige Chrüzig isch d Stadt entstande. S Biet vo Martinach foot im Norde a dr Roone und am ene Wasserkanal, em alte Canal du Syndicat, aa und goot im Oschte bis ufe Bärg zu de Dörfer Chemin Dessus und Levron und im Süde no hinderem Bärg Le Brocard es Stück wyt is Dransetal ufe. Uf dr Weschtsyte ghört nume no en chliine Bitz
Dr Klaus Wildbolz (* 25. Augschte 1937 z Wien, Eschtrych; † 5. Jänner 2017 ebedert) isch e Schwyzer Schauspiiler gsii. Dr Klaus Wildbolz isch us eme alte Gschlächt vu dr Stadt Bärn chuu. Sy Großvater isch dr Eduard Wildbolz gsii, wu as Bärner Platzkommandant im Landesstreik 1918 bekannt woren isch. Em Wildbolz sy Vater isch z Wien Fabrikdiräktet gsii. Är isch zäme mit sym Zwillingsbrueder Jost, wu hit as renommierte Fotograf in dr Schwyz läbt, z Eschtrych un in dr Schwyz ufgwachse. Voreb er z Wien Musik un darstellendi Chunscht am Max-Reinhardt-Seminar studiert het, het er e wirtschaftligi Uusbildig im dr Militerdienscht in dr Schwyzer Armee gmacht. Är het Ufdritt ghaa am Stadttheater Lozärn, z Stuegert, z Düsseldorf un z Berlin. Au bi dr Salzburger Feschtspiil isch er uf dr Bihni gstande. Noch eme Engaschmänt am Theater in dr Josefstadt z Wien vu 1963 bis 1970 het en e braiter Publikum ab dr 1970er Johr dur d Moderation vum ARD-Färnsehquiz Schnickschnack gchännt. Dr Wildbolz het e Hufe Färnsehseriehauptrolle wie in Schlosshotel Orth, Ringstraßenpalais, Hotel Paradies un Der Bergdoktor ghaa. Derzue het er Gaschtrolle in Krimiserie wie Der Kommissar, Der Alte, Derrick un anderi ghaa. Anne 1996 het er as Ermittler
Trient chan Folgendes bedüte: Trient (uf italienisch Trento), e Stadt im Norde vo Italie Trentino (amtlich: Autonome Provinz Trient, italienisch: Provincia Autonoma di Trento), e Provinz im Norde vo Italie Erzbistum Trient (lat.: Archidioecesis Tridentina, ital.: Arcidiocesi di Trento), es römisch-katholischs Erzbistum mit Sitz z Trient Konzil von Trient, es Konzil, wo im italienische Trient duregfüert worden isch Trient VS, e Gmaind im Kanton Wallis, Schwiz Trient (Fluss), en lingge Näbefluss vom Rotte im Kanton Wallis Trientgletscher, en Gletscher oberhalb vo Trient im Kanton Wallis Trienttal, es Tal, wo bim Trientgletscher aafangt und bi Vernayaz vo linggs is Rhonetal mündet Trient (Astronomie), es historischs astronomischs Instrument en Familiename: Ambros Trient (1827–1900), en dütsche Bauingenieur
Mollens isch de Name vo däne Ort: Mollans, e Gmaind im Département Haute-Saône i de Region Bourgogne-Franche-Comté z Frankriich Mollans-sur-Ouvèze, e Gmaind im Département Drôme i de Region Auvergne-Rhône-Alpes z Frankriich Lueg au: Mollens
D Noelia Berberat isch e Schwizer Youtuberin us Aesch BL. Si isch speziell uf Instagram unter @noeliavidz für ihri lustige Videos bekannt. Snapchat het si au. Me ka si au unter em Name snapmitnoelia finde. Si isch nominiert gsi für Person of the year bim Webvideopriis vo de Schwiz, wo im 2016 s erscht Mol vergee worde isch, und isch Zweiti worde. Gwunne het de 18-jährigi Gabirano. Am Zoomz-Feschtival für Schuele im Kanton Lozärn ane 2016 hed d Noelia Berberat en Wörkshop über Videoarbet gleitet. Youtube-Kanal vo dr Noelia Berberat Alle Gewinner des Webvideopreis Schweiz 2016 uf webvideopreis.ch gläse am 7. Jänner 2017 Zoomz Festival 2016 uf zoomz.ch gläse am 7. Jänner 2017
Schleswig-Holstei isch eins vo de dytsche Bundesländer. S ligt im Norde vo Dytschland. D Hauptstadt isch Kiel. Schleswig-Holstei isch s nördligst Bundesland vo Dytschland. Im Süde grenze d Bundesländer Niidersachse, Hamburg und Meckleburg-Vorpommre ans Land a, nördlich von em ligt Dänemark. Die westlichi Kante vom Land ligt an de Nordsee und die östlichi an de Ostsee. D Hauptstadt Kiel ligt uff halber Höchi an de Ostsee-Küste. Z Schleswig-Holstei hät s etwa 1'200 Gmeinde. Z Schleswig-Holstei werde vier Sproche/Dialekte gschwätzt: Dytsch, Plattdytsch, Nordfrysisch und Dänisch. D Fryse leabe hauptsächlich uff de nordfriesische Insle und d Däne hauptsächlich z Schleswig. Noch em Staatsvertrag zwüsche Dytschland isch jede z Südschleswig e Däne, wo sich zu de dänische Nationalität und Kultur bekennt. D Partei vo de dänische Minderheit, de Südschleswigsche Wählerverbund, isch vo de 5%-Hürde für s Parlament vom Land befreit. D Wirtschaft vo Schleswig-Holstei zeige e beydruckendi Dynamik. D Beschäftigung stigt und d Arbetslosigkeit sinkt. D Landesregierig Schleswig-Holstei baut d Potenziale vom Land zylgrichtet us. Dodemit understützt sie d Undernehme im Land uff ihrem Weag in e erfolgrychi Züekunft. D Wirtschaftspolitik z Schleswig-Holstei hät klari Vorstellige, wohy d Reis goht: Meh Wachstum und meh Beschäftigung sin s Ziil. Innovatione und Investitione sin Kräft,